Dali mómë rozmajité cwiczënczi, tej sej z wëzwëskanim głosu lektora, gdze ùczãstnik kùrsu mùszi ùdokaznic, że rozmieje, co sã do niegò gôdô pò kaszëbskù, i mùszi téż czëtac i pisac w tim jãzëkù. Òkróm ùczbów na platfòrmie nalézemë téż dodôwkòwé pòmòce. Westrzód nich słowôrzk kaszëbskò-pòlsczi i fiszczi. To gwës baro dobré ùdbë, ale na dzysô jesz brëkùją dofùlowaniô i w niejednëch placach pòprawieniô. Fëjn kaszëbską zôbawą mògą bëc téż krziżné tãgódczi.